ตั๋ว B/E เป็นเหตุ! ตลท.ถอด KC ออกจากการคำนวณดัชนี SET หลังถูกแขวน SP นาน 1 ปี
หนี้ตั๋ว B/E เป็นเหตุ! ตลท.ถอดหุ้น KC ออกจากการคำนวณดัชนี SET หลังแขวน SP ยาว 1 ปี
26 ธ.ค. 2560

ผู้สื่อข่าวรายงานว่า ในวันนี้ (26 ธ.ค.60) ตลาดหลักทรัพย์แห่งประเทศไทย (ตลท.) แจ้งรายชื่อหลักทรัพย์ที่จะไม่นำมารวมในการคำนวณดัชนี ได้แก่ บริษัท เค.ซี. พร็อพเพอร์ตี้ จำกัด (มหาชน) หรือ KC มีผลตั้งแต่วันที่ 4 ม.ค.61 เนื่องจากหลักทรัพย์ของบริษัทจดทะเบียนที่ถูกสั่งพักการซื้อขายนานกว่า 1 ปี จะไม่ถูกนำมารวมในการคำนวณดัชนีราคาหุ้นตลาดหลักทรัพย์ (SET Index)
อนึ่ง ตลท.ขึ้นเครื่องหมาย “SP” (Suspension) เพื่อห้ามการซื้อหรือขายหลักทรัพย์ของ KC ตั้งแต่วันที่ 4 มกราคม 2560 จากกรณี KC ได้รับคำฟ้องจากบริษัท หลักทรัพย์จัดการกองทุนโซลาริส จำกัด หรือ บลจ.โซลาริส ในคดีแพ่งตามหมายเรียกคดีแพ่งของศาลแพ่งในคดีหมายเลขดำที่ มย 119/2560 ระหว่างกองทุนเปิดโซลาริสตราสารหนี้พริวิเลจ 3 เอ็ม 4, กองทุนเปิดโซลาริสตราสารหนี้พริวิเลจ 3 เอ็ม 5 , กองทุนเปิดโซลาริสตราสารหนี้พริวิเลจ 3 เอ็ม 3,กองทุนเปิดโซลาริสตราสารหนี้พริวิเลจ 3 เอ็ม 1,
พร้อมด้วยกองทุนเปิดโซลาริสตราสารหนี้พริวิเลจ 6 เอ็ม 6 เป็นโจทก์ฟ้อง KC ในข้อหาหรือฐานความผิดตั๋วเงิน (ตั๋วแลกเงิน),หนังสือรับสภาพหนี้, บังคับจำนอง, เรียกค่าเสียหาย จำนวนทุนทรัพย์ตามคำฟ้อง 365,618,264.84 บาท